พายัพ จวก รัฐลดพื้นที่ปลูกข้าวซ้ำเติมชาวนา เย้ยคงหมดปัญญาส่งออก
พายัพ จวก รัฐบาล คสช. ให้ชาวนาลดพื้นที่ปลูกข้าว เหมือนเป็นการซ้ำเติม เย้ยรัฐคงหมดปัญญาส่งออกข้าวไปต่างประเทศ ทั้งที่ปัจจุบันนี้ราคาตกต่ำมากเหลือตันละ 5,000-7,000 บาท แถมไม่มีหลักประกัน ยิ่งจะทำให้ชาวบ้านขาดทุนย่อยยับมาก   ,เมื่อวันที่ 14 ส.ค.61 นายพายัพ ปั้นเกตุ อดีตส.ส.สิงห์บุรี พรรคเพื่อไทย กล่าวว่า การที่รัฐบาล คสช. มีนโยบายประชารัฐใช้งบประมาณ 150,000 ล้านบาท โดยจะใช้นโยบายปรับโครงสร้างการผลิตเกษตรกรรม 23,300 ล้านบาท และมีเป้าหมายให้ชาวนาลดพื้นที่ปลูกข้าวนาปรังในฤดูกาลเพาะปลูกปี 2561นี้จำนวน 3 ล้านไร่โดยจ้างชาวนาให้เลิกทำนาปรังแล้วหันไปปลูกพืชวันสั้น หรือทำเกษตรอย่างอื่นแทน โดยรัฐจะจ่ายผลตอบแทนให้ในวงเงินงบประมาณดังกล่าวนั้น เรื่องนี้เป็นการซ้ำเติมชาวนามากเกินไป แทนที่จะหาทางขยายตลาดส่งออกข้าวไปต่างประเทศให้มากขึ้นกับไม่ทำ เพราะหมดปัญญาและไร้ความสามารถในการส่งออกข้าวที่ชาวนาผลิตได้ภายในประเทศอย่างชัดเจน ยิ่งเมื่อเปรียบเทียบกับกับรัฐบาลเพื่อไทยแล้วจะยิ่งเห็นชัดเจนว่ารัฐบาล คสช.หมดปัญญาจริงๆ จากที่ชาวนาไทยเคยขายข้าวได้เกวียนหรือตันละ 15,000 บาท แต่ตอนนี้ขายได้เพียงตันละ 5000-7,000 บาท ซึ่งเป็นราคาที่ต่ำมากแทบไม่เหลือกำไรเลยเมื่อหักค่าปุ๋ย ค่ายา ค่าไถ ค่าเก็บเกี่ยว และค่าแรง เข้าไปเป็นต้นทุนด้วยแล้วยิ่งแย่ไปกันใหญ่,  นายพายัพ กล่าวด้วยว่า นอกจากนั้นตัวเลขการผลิตที่เพาะปลูกข้าวนาปรังภายในประเทศและรายได้ของชาวนาเมื่อรัฐบาลก่อนกับรัฐบาลคสช.ในปัจจุบันจะเห็นความแตกต่างของรายได้จากการเพาะปลูกข้าวนาปรังปีละประมาณ 15 ล้านไร่ขายเป็นข้าวเปลือกภายในประเทศได้ 10.5 ล้านตันคิดเป็นรายได้เกษตรกรชาวนาสูงถึงประมาณ 150,000 ล้านบาทโดยขายที่ราคาจำนำ 15,000 ล้านบาทต่อตัน แต่ถ้าคิดจากพื้นที่นาเป้าหมายของรัฐบาลคสช. ตามนโยบายประชารัฐที่จะจ้างชาวนาลดพื้นที่การเพาะปลูกข้าวนาปรังปีนี้มากถึง 3 ล้านไร่จากที่เคยมีรายได้จากการขายข้าวเปลือก 2,500,000 ตันราคาจำนำ 15,000 บาท ต่อตันคิดเป็นเงินประมาณ 37,000 ล้านบาท ซึ่งจะเห็นได้ว่าเป็นรายได้ที่ดี แต่หลังจากรัฐบาลคสช.ยกเลิกการจำนำข้าวเปลือก,ปัจจุบันนี้ราคาตกต่ำมากเหลือตันละ 5,000-7,000 บาทเท่านั้น ดังนั้นถ้ารัฐบาลยังมุ่งมั่นที่จะลดพื้นที่ปลูกข้าวนาปรังในปีนี้ 3 ล้านไร่ ชาวนาจะสูญรายได้จากส่วนนี้ในราคาข้าวเปลือกปัจจุบันไปถึง 15,000-18,000 ล้านบาทแล้วยิ่งรัฐไปส่งเสริมปลูกพืชอื่นจำพวกพืชวันสั้น ใช้น้ำน้อยแต่ตลาดอ่อนไหวง่ายราคาต่ำและรัฐบาลไม่มีหลักประกันด้วยแล้ว ยิ่งจะทำให้ชาวบ้านขาดทุนย่อยยับมากเท่านั้น ประกอบกับแนวความคิดเก็บค่าน้ำเพื่อการเกษตรยิ่งแย่กันไปใหญ่ อันเป็นการซ้ำเติมชาวนาซ้ำแล้วซ้ำอีก ดังนั้นรัฐบาลควรหันไปเร่งการส่งออกข้าวจะดีกว่าโดยไปขอความร่วมมือจากตลาดนำเข้าเดิมในแถบอัฟริกา จีน ฟิลิปปินส์ อินโดนีเชีย และประเทศอื่นให้หันมารับซื้อข้าวจากไทยซึ่งมีคุณภาพดีกว่าประเทศคู่แข่งอยู่แล้วจะดีกว่า นายพายัพกล่าว.
พายัพ จวก รัฐบาล คสช. ให้ชาวนาลดพื้นที่ปลูกข้าว เหมือนเป็นการซ้ำเติม เย้ยรัฐคงหมดปัญญาส่งออกข้าวไปต่างประเทศ ทั้งที่ปัจจุบันนี้ราคาตกต่ำมากเหลือตันละ 5,000-7,000 บาท แถมไม่มีหลักประกัน
พายัพ ปั้นเกตุ,ปลูกข้าว,ส่งข้าวออก,ข้าวราคาตกต่ำ,รัฐบาล คสช.,ข่าวทั่วไป